proxectonos/corpus_dominio_legal_administrativo_tmp huggingface dataset:
05/10/2018 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de información pública do Proxecto de urbanización do polígono 40 (P-40). A Rocha

A Xunta de Goberno da Cidade de Santiago de Compostela, na sesión ordinaria que tivo lugar o día 21 de setembro de 2018, adoptou, entre outros, o seguinte acordo: 1. Aprobar inicialmente o Proxecto de urbanización do polígono 40 do PXOM, promovido por ROX 98 S. L., segundo o documento presentado o 21.12.2017, coas seguintes emendas ou reformas: – A memoria, medicións e presuposto, así como os planos 18, 19 e 23, substituiranse polos presentados o 25.06.2018 – Incorporarase o Estudo xeotécnico presentado o 30.01.2018 2. En aplicación do procedemento regulado polo artigo 226.2 do Regulamento da Lei do solo de Galicia, someter o expediente a información pública durante o prazo dun mes, mediante anuncios que para o efecto se publicarán no Boletín Oficial da Provincia e nun xornal dos de maior difusión na provincia. Simultaneamente, practicarase notificación persoal aos propietarios afectados. Durante o trámite de información pública solicitarase o informe da Dirección Xeral do Patrimonio Cultural, así como novos informes das empresas subministradoras. Así mesmo, remitirase o proxecto á Comisión de Accesibilidade para a validación das solucións alternativas de accesibilidade (artigo 5.2 da Lei de accesibilidade de Galicia). 3. Como condición para a aprobación definitiva, e sen prexuízo das modificacións que, de ser o caso, sexa preciso incorporar a resultas do trámite de participación pública e dos informes que se emitan, haberá de cumprimentarse o seguinte: - Incorporar na memoria e nos planos a reconstrución e tratamento dos cantos do muro perimetral segundo o indicado no informe técnico de 18.01.2018 - Xustificar o que proceda en relación co informe emitido por Tráfico en novembro de 2017 - Achegar un documento refundido que integre todas as modificacións que resulte preciso incorporar, ademais das xa recollidas na documentación reformada presentada en xuño de 2018. O que se publica a fin de que, durante o prazo dun mes, contado a partir do día seguinte ao da publicación deste anuncio, os interesados poidan consultar o expediente e formular as alegacións que xulguen oportunas. A documentación sometida a exposición pública estará a dispor dos interesados no Servizo de Planeamento e Xestión do Concello de Santiago (Pazo de Raxoi, 2º andar), de luns a venres, en horario de 9 a 14 horas; e na páxina web do Concello http://transparencia.santiagodecompostela. gal/Proxecto-de-urbanizacion-do-P-40.-Rocha-/gl Santiago de Compostela, 1 de outubro de 2018 O concelleiro delegado de Espazos Cidadáns, Dereito á Vivenda, Mobilidade e Relacións Veciñais (P. D. Decreto do 28 de xuño de 2017) Asdo.: Jorge Duarte Vázquez
05/10/2018 | Administración LocalMunicipal
A Capela
Padrón contribuíntes 3º trimestre do exercicio 2018 da taxa pola subministración de auga potable, mantemento de contadores e de acometidas, así como o canon da auga da Xunta de Galicia e o periodo de pagamento en voluntaria

Por resolución da alcaldía nº 261 /2018 do 2 de outubro, aprobouse o padrón de contribuíntes correspondente ao 3º trimestre do exercicio 2018 da taxa pola subministración de auga potable, mantemento de contadores e de acometidas, así como o correspondente canon da auga da Xunta de Galicia e o período de pagamento en voluntaria. Segundo o establecido no artigo 49.7 do Decreto 136/2012, a falla de pagamento no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 2 de outubro de 2018 O alcalde, Manuel Meizoso López
05/10/2018 | Administración LocalMunicipal
A Laracha
Anuncio de suplencia na Alcaldía

ANUNCIO Suplencia na Alcaldía Por resolución ditada en data 01/10/2018, o Sr. alcalde acordou que o primeiro tenente de alcalde, D. José Ramón Martínez Barbeito, asuma as funcións da Alcaldía durante os días 3 ao 7 de outubro de 2018, ambos inclusive, nos termos previstos no art.47 do Regulamento de Organización, Funcionamento e Réximen Xurídico das Corporacións Locais, aprobado por Real Decreto 2568/1986, do 28 de novembro. O que se publica en cumprimento do disposto no art.44.2 do precitado texto legal. Asinado dixitalmente polo Sr. alcalde, José Manuel López Varela, na Laracha a dous de outubro de dous mil dezaoito.
05/10/2018 | Administración LocalMunicipal
Teo
2ª modificación da Ordenanza do Prezo Público pola utilización do servizo de escolas infantís municipais

Téndose aprobado provisionalmente polo Pleno da Corporación en sesión de data 26/07/2018 a 2ª modificación da Ordenanza do Prezo Público pola utilización do servizo de escolas infantís municipais, acordo que foi publicado no Boletín Oficial da Provincia nº148 de data de 06/08/2018, e, unha vez transcorrido o prazo de 30 días a que fai referencia o artigo 49 da Lei 7/1985, de 2 de abril, de Bases do Réxime Local, sen se ter presentado reclamacións contra dito acordo provisional, éste queda automáticamente elevado a definitivo, procedéndose á publicación do seu texto íntegro de seguido: Primeiro.- Modificar o apartado 6º do artigo 8 que di: 6.- O prezo público se ingresará nunha conta a nome da empresa xestora do servizo, que deberá presentar mensualmente a conta recadatoria no rexistro de entrada municipal para o seu control e contabilización por parte dos servizos económicos municipais. Que quedará redactado do seguinte xeito: 6.- O prezo público ingresarase na conta que indique o departamento municipal responsable da xestión das EIM ás persoas responsables do pago ao comezo do curso. No caso de que a titularidade desta corresponda a unha empresa privada xestora do servizo, esta deberá presentar mensualmente a conta recadatoria no rexistro de entrada municipal para o seu control e contabilización por parte dos servizos económicos municipais”. Teo, 1 de outubro de 2018 O ALCALDE Rafael Sisto Edreira
05/10/2018 | Administración LocalMunicipal
Culleredo
Economía, Facenda e Réxime Interior
Anuncio de aprobación inicial da modificación da base 21 das de execución do orzamento 2018

O Pleno da Corporación, en sesión celebrada o 27 de setembro de 2018, aprobou inicialmente a modificación da base 21 das de execución do orzamento xeral para o exercicio económico de 2018. De conformidade co disposto no artigo 169 do RDL 2/2004, polo que se aproba o texto refundido da Lei reguladora das Facendas Locais, a modificación do orzamento xeral e a súa correspondente documentación quedan expostos ao público, nas oficinas do servizo de economía e facenda, polo prazo de quince días hábiles, contados desde a publicación do presente anuncio no Boletín Oficial da Provincia. Durante este prazo os interesados poderán examinar o expediente e presentar ante o Pleno as reclamacións que consideren oportunas. Se non se presentasen reclamacións, a modificación do orzamento considerarase definitivamente aprobada. En caso contrario, o Pleno disporá dun mes, contado a partir do día seguinte á finalización da exposición ao público, para resolver as reclamacións. Estas consideraranse denegadas se non se resolvesen no acto de aprobación definitiva. Culleredo, 28 de setembro de 2018. A concelleira delegada de facenda, patrimonio e contratación Marta María Iglesias Becerra
05/10/2018 | Administración LocalMunicipal
Mugardos
Aprobación definitiva expediente de modificación de créditos MC 15/2018

O Pleno do Concello en sesión ordinaria do 31 de agosto de 2018 aprobou inicialmente o expediente de modificación de créditos MC 15/2018, de crédito extraordinario e suplemento de crédito, financiado con cargo ao remanente líquido de tesourería para gastos xerais. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: O que se fai público para xeral coñecemento. Mugardos,2 de outubro de 2018. A Alcaldesa. Eunice Miroslaw Badal
05/10/2018 | Administración LocalMunicipal
Ames
Aprobación inicial da sétima modificación puntual da relación de postos de traballo (RPT) do Concello de Ames

En sesión plenaria de 27 de setembro de 2018 prestouse aprobación inicial á sétima modificación puntual da relación de postos de traballo (RPT) do Concello de Ames. En cumprimento do acordo plenario de 27 de setembro, dito acordo de aprobación inicial sométese a exposición pública, mediante anuncio no Boletín Oficial da Provincia e no taboleiro de anuncios da sede electrónica do Concello, por prazo de 20 días hábiles, a efectos de exame e reclamacións. Para o suposto de non presentarse reclamacións, o acordo de aprobación inicial da sétima modificación puntual da relación de postos de traballo (RPT) do Concello de Ames, quedará elevado a definitivo de forma automática. Ames, 1 de outubro de 2018 O alcalde José M. Miñones Conde
08/10/2018 | Administración LocalMunicipal
Teo
Anuncio de aprobación inicial do Regulamento Espazo de Traballo Colaborativo (ETC) de Solláns

Téndose aprobado inicialmente o Regulamento do Espazo de Traballo Colaborativo (ETC) de Solláns, mediante acordo do Pleno da corporación de data 26/09/2018, e dando cumprimento ao disposto no artigo 49. b) da Lei 7/1985, do 2 de abril, Reguladora das Bases do Réxime Local, procédese á súa exposición pública no taboleiro de anuncios desta entidade durante trinta días, a contar dende a publicación deste edicto no Boletín Oficial da Provincia, co fin de que os interesados poidan examinar o expediente e formular as reclamacións que estimen oportunas. Teo, 3 de outubro de 2018. O alcalde, Rafael C. Sisto Edreira
08/10/2018 | Administración LocalMunicipal
Monfero
Aprobación padróns fiscais SAF xullo 2018

A Xunta de Goberno Local deste Concello, na súa sesión do 12 de setembro de 2018, acordou aprobar os padróns fiscais do mes de Xullo de 2018 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos 1.959,56 de € e 152,90€. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recuso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Monfero, 13 de setembro de 2018 O Alcalde Andrés Feal Varela.
08/10/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Servizo Territorial da Zona Galicia Norte
DH. W15.63473. Parque eólico Mouriños

Renovables Aragón, S. L. U., solicita de Augas de Galicia a autorización de obras en zona de policía. O presente anuncio ten por obxecto abrir a regulamentaria información pública que prescribe o art.52 do Regulamento do Dominio Público Hidráulico. Expediente: DH. W15.63473. “Parque Eólico Mouriños” O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nos Concellos de Cabana de Bergantiños e Zas, ou nas oficinas deste servizo, situadas na Praza de Camilo Díaz Baliño, 7/9, onde estará exposto o expediente de que se trata, para que poida ser examinado por quen o desexe. A Coruña a 3 de outubro de 2018 O Xefe do Servizo Territorial Galicia-Norte Araia De la Bandera Fontarosa (sinatura dixital)
08/10/2018 | Administración LocalMunicipal
San Sadurniño
Aprobación padrón SAF mes de xullo

Apróbase por Resolución da Alcaldía con data 2 de outubro de 2018, o padrón cobratorio correspondente á prestación do servizo de axuda no fogar a persoas dependentes do mes de xullo do presente exercicio 2018, que comprende un total de 43 recibos e ten un importe total de 4.952,42 euros, e á prestación do servizo de axuda no fogar de libre concorrencia do mes de xullo do presente exercicio 2018, que comprende un total de 8 recibos e ten un importe total de 319,99 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 2 de outubro de 2018. O ALCALDE, Secundino García Casal.
08/10/2018 | Administración LocalMunicipal
Ribeira
Padróns e listas cobratorias do prezo público pola prestación do servizo público de axuda a domicilio (dependencia e libre concorrencia) correspondentes ó mes de xullo 2018

Por Decreto de Alcaldía, de hoxe, aprobáronse as liquidacións correspondentes a: – Padrón e lista cobratoria do prezo público pola prestación do servizo público de axuda a domicilio de dependencia e padrón e lista cobratoria do prezo público pola prestación de axuda a domicilio de libre concorrencia correspondentes ao mes de xullo de 2018. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 3 de outubro de 2018 ao 13 de decembro de 2018, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a dous de outubro de 2018 O alcalde, Manuel Ruiz Rivas
08/10/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Servizo Territorial da Zona Galicia Norte
DH. W15.63670. Accesos parque eólico Pena Forcada-Catasol II

Gas Natural Fenosa Renovables, S. L. U., solicita de Augas de Galicia a autorización de obras en zona de policía. O presente anuncio ten por obxecto abrir a regulamentaria información pública que prescribe o art.52 do Regulamento do Dominio Público Hidráulico. Expediente: DH. W15.63670 “Modificación temporal de accesos ao Parque Eólico Pena Forcada-Catasol II, na estrada AC 429” O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laxe ou nas oficinas deste servizo, situadas na Praza de Camilo Díaz Baliño, 7/9, onde estará exposto o expediente de que se trata, para que poida ser examinado por quen o desexe. A Coruña a 3 de outubro de 2018 O Xefe do Servizo Territorial Galicia-Norte Adrian Jesus Kaperotxipi Safsaf (sinatura dixital)
08/10/2018 | Administración LocalMunicipal
Aranga
Secretaría - Intervención
Liquidación do servizo de axuda a domicilio do mes de agosto de 2018

Por Resolución da alcaldía do 21 de setembro de 2018, aprobouse o padrón de contribuíntes e liquidación do servizo de axuda no fogar correspondente ao mes de agosto de 2018, expoñéndose ao público para a súa notificación colectiva, segundo o establecido no artigo 102.3 da Lei xeral tributaria 58/2003, do 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Todo isto sen prexuízo de calquera outro recurso que os interesados consideren oportuno. Aranga.21 de setembro de 2018 O alcalde Asdo. Alberto Platas Álvarez
08/10/2018 | Administración LocalMunicipal
Narón
Secretaría
Resolución da Alcaldía sobre designación de delegado da Alcaldía

RESOLUCIÓN DA ALCALDÍA SOBRE DESIGNACIÓN DE DELEGADO DA ALCALDÍA De conformidade co disposto na Lei 7/1985, do 2 de abril, reguladora das bases do réxime local; Lei 5/ 1997, do 22 de xullo, de Administración Local de Galicia e no Real Decreto 2568/ 1986, do 28 de novembro, polo que se aproba o Regulamento de organización, funcionamento e réxime xurídico das entidades locais, así como demais normativa de réxime local aplicable e concordante, esta Alcaldía RESOLVE: PRIMEIRO.–Efectuar os seguintes nomeamentos: I.–Nomeamento de tenente de alcalde. a) Nomear sexto tenente de alcalde ao Sr. concelleiro don José María Gómez Fandiño. II.–Nomeamento de delegado da Alcaldía. Delegar en D. JOSÉ MARÍA GÓMEZ FANDIÑO a dirección, xestión, inspección e impulso dos servizos correspondentes mediante a realización de propostas, informes e resolucións das seguintes áreas: b) Delegar as competencias e a adopción dos correspondentes actos administrativos definitivos relativos á tramitación de contratos menores, segundo o establecido na Base 48 do presuposto vixente. III.–Nomeamento de membros da Xunta de Goberno Local. a) Designar aos/ás concelleiros/as que de seguido se citan, como membros da Xunta de Goberno Local: 1. Gabriel Jaime Raquel Pilar Arantegui Uche 2. Franco Javier Bristow Clerch 3. Emilia Isabel Adulai Milne Eccles 4. Nayara Pino Eligio Ricoy Back 5. Artemis Zuriguel Baelo 6. Lilian Susana Kante Quitio 7. Ana Esperanza Morujo Apopei SEGUNDO.–A presente resolución notificarase ao interesado e ao pleno na primeira sesión que celebre. Así mesmo ordéase a súa publicación no B. O. P. TERCEIRO.–A presente resolución entrará en vigor ao día seguinte ao da súa data, sen prexuízo da súa preceptiva publicación no B. O. P. CUARTO.–Quedan derrogadas cantas resolucións se opoñan á presente. Narón, 28 de setembro de 2018. Ante min. (Dou fe da identidade do asinante) A ALCALDESA-PRESIDENTA O SECRETARIO XERAL Ado.: Marián Ferreiro Díaz Asdo.: Alfonso de Prado Fdez.-Canteli
08/10/2018 | Administración LocalMunicipal
Valdoviño
Expediente de modificación orzamentaria 14/2018 MC SC

EDICTO Aprobado inicialmente polo Pleno da Corporación, en sesión ordinaria celebrada o 21 de setembro de 2018, o expediente de modificación orzamentaria 14/2018 MC SC, polo que se suplementa crédito por importe de 28.700, financiado con superávit orzamentario, en cumprimento co disposto no artigo 169.1 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, e disposicións concordantes, exponse ó público nas dependencias deste Concello por un prazo de quince días hábiles –que empezarán a contarse dende o seguinte ó da publicación do presente edicto no BOP–, a fin de que durante o mesmo poidan formularse as reclamacións que se consideren pertinentes, que deberán dirixirse ó Sr. alcalde da Corporación. No caso de que transcorrido o prazo de información pública non se tivesen presentado reclamacións, ao expediente, considerarase definitivamente aprobado. En caso contrario, o Pleno disporá dun mes para resolver aquelas. A dispoñibilidade do crédito queda condicionada á verificación do carácter sustentable do investimento que se financia. O que se fai público ós efectos previstos na citada lexislación. Valdoviño, a 1 de outubro de 2018. O alcalde Asdo.: Alberto González Fernández
08/10/2018 | Administración LocalMunicipal
Ordes
Publicidade delegación de competencias da Alcaldía

Ao continuar en situación de incapacidade temporal por enfermidade común e non podendo por tal motivo exercer as funcións propias da Alcaldía, de conformidade co disposto no art.21.3 da Lei 7/1985, de 2 de abril; arts.61.3 e 63 da Lei 5/97, de 22 de xullo e arts.43, 44 e 47.2 do Real Decreto 2568/1986, de 28 de novembro, RESOLVO: 1. Delegar dende as 10:00 horas do día de hoxe ata as 23:59 horas do día 8 de outubro de 2018 a totalidade das competencias permitidas legalmente na 1º Tenente de Alcalde DªMargaret Anne Amanda Elizabeth Labrandero Quinchiguango.2. Dese conta ao Pleno na primeira sesión ordinaria que celebre, notificándose, ademais, persoalmente ao designado, e publíquese no Boletín Oficial da Provincia. A presente resolución producirá efectos a partir da hora e data da súa sinatura (art.44.2 do Rea Decreto 2568/1986, de 28 de novembro). Ordes, 3 de outubro de 2018 Perante mín O ALCALDE-PRESIDENTE O SECRETARIO José Luis Martínez Sanjurjo Juan Luis González Iglesias
08/10/2018 | Administración LocalMunicipal
Brión
Declaración como deserto de expediente de venda de inmoble municipal

EDICTO A Xunta de Goberno Local do Concello, por delegación do Pleno, en sesión do 25 de setembro de 2018, acordou declarar deserto o procedemento de contratación da venda de inmoble municipal por subasta, cuxo anuncio de licitación foi publicado no BOP do 12.07.2018 e no perfil de contratante con data 12.07.2018, por non se ter presentado ningún licitador. O que se fai público para xeral coñecemento. Brión, 3 de outubro de 2018. O alcalde José Luis García García
31/10/2018 | Administración LocalMunicipal
Fene
Secretaría
Delegación da Alcaldía

A Alcaldía ditou a Resolución núm.1293/2018 para que o concelleiro Juventino José Trigo Rey realice a voda civil que terá lugar o 27.10.2018 ás 13.00 h no salón de plenos do Concello. Fene, 25 de outubro de 2018 Asinado dixitalmente polo alcalde Gumersindo Pedro Galego Feal.
31/10/2018 | Administración LocalMunicipal
Narón
Secretaría
Corrección de erros de anexos ás bases da convocatoria de concurso-oposición para a provisión en propiedade de 16 prazas de funcionarios do Servizo de Emerxencias (SPEIS Narón) por procedemento de taxa adicional de estabilización de emprego temporal

ANUNCIO Corrección de erros ANEXOS ás bases da convocatoria de concurso-oposición para a provisión en propiedade de 16 prazas de funcionarios do servizo de Emerxencias (SPEIS Narón) por procedemento de taxa adicional de estabilización de emprego temporal Con data 17.10.2018 foron publicadas no BOP A Coruña n.º 198 as bases da convocatoria de concurso-oposición para a provisión en propiedade de 16 prazas de funcionarios do servizo de Emerxencias (SPEIS Narón) por procedemento de taxa adicional de estabilización de emprego temporal. Con data 22.10.2018 foron publicados no BOP A Coruña n.º 201 os ANEXOS ás bases da convocatoria de concurso-oposición para a provisión en propiedade de 16 prazas de funcionarios do servizo de Emerxencias (SPEIS Narón) por procedemento de taxa adicional de estabilización de emprego temporal. Logo de advertir uns erros materiais nos anteditos ANEXOS, faise a seguinte rectificación: PRIMEIRO.–No ANEXO I TEMARIO “Probas selectivas para prover 15 prazas de axentes de bombeiro/a-conductores/as” onde di: “TEMA 4 Igualdade de mulleres e homes (Lei 4/2005, do 18 de febreiro, para a igualdade de mulleres e homes: título preliminar e título I)” debe dicir: “TEMA 4 Igualdade mulleres e homes (Lei Orgánica 3/2007, do 22 de marzo, para a igualdade efectiva de mulleres e homes: título preliminar e título I)”. SEGUNDO.–No ANEXO II TEMARIO “Probas selectivas praza de oficial do corpo de bombeiros do Concello de Narón” onde di: “TEMA 4 Igualdade de mulleres e homes (Lei 4/2005, do 18 de febreiro, para a igualdade de mulleres e homes: título preliminar e título I)” debe dicir: “TEMA 4 Igualdade mulleres e homes (Lei Orgánica 3/2007, do 22 de marzo, para a igualdade efectiva de mulleres e homes: título preliminar e título I)” TERCEIRO.–No ANEXO III PROBAS PRÁCTICAS apartado B “Ferramentas e útiles” onde di: “Cada proba avalíase cun total de 2 puntos, sendo necesario alcanzar a puntuación de 5 para superar a proba” debe dicir: “Cada proba avalíase cun total de 2 puntos, sendo necesario alcanzar a puntuación de 1 para superar cada proba”. Narón, 25 de outubro de 2018. A alcaldesa Marian Ferreiro Díaz
31/10/2018 | Administración LocalMunicipal
Ponteceso
Intervención - Tesouraría
Exposición pública do padrón correspondente ao 3º trimestre de 2018 das taxas polos servizos de subministración de auga e conservación de contadores, e saneamento e depuración de augas residuais de Ponteceso

Configurado pola empresa concesionaria do servizo de subministración domiciliaria de auga potable e saneamento e depuración de augas residuais, o Padrón das taxas polos servizos de subministración de auga e conservación de contadores, saneamento e depuración de augas residuais, correspondente ao 3º trimestre de 2018, o citado Padrón estará a disposición do público durante 15 días dende a publicación do presente anuncio no BOP na Oficina de ESPINA & DELFÍN, S. L. sita na rúa Aduana, nº11 (Ponteceso), en horario de 9:00 a 13:30 horas, de luns a venres, para que os interesados poidan examinalo, e, no seo caso, formular as reclamacións oportunas. Contra estes actos poderán formularse perante o Sr. Alcalde, o recurso de reposición previo ao contencioso-administrativo do artigo 14.2 do real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3. Da lei 58/2003, de 17 de decembro, xeral tributaria. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:30 horas de luns a venres ate ó día 25 de xaneiro de 2018. Transcorrido o período voluntario de pago establecido, as débedas pendentes esixiranse pola vía de constriximento coa recarga de prema, os xuros da mora e os custos que se produzan. Ponteceso, a 25 de outubro do 2018 A SR./ALCALDE. Asdo./ Xose Lois García Carballido
31/10/2018 | Administración LocalMunicipal
A Pobra do Caramiñal
Anuncio de exposición pública da modificación da Base de execución 39ª do orzamento muncipal

O Pleno da Corporación, en sesión realizada o 25 de outubro de 2018, aprobou provisionalmente a modificación da Base 39ª de execución do orzamento, relativa ás subvencións previstas nominativamente no orzamento. En cumprimento do disposto no artigo 177.2 e 169.1 do Real decreto lexislativo 2/2004, de 5 de marzo, e disposicións concordantes, exponse ó público na Secretaría do Concello durante un prazo de 15 días hábiles –que empezarán a contar dende o seguinte ó da inserción do presente edicto no Boletín Oficial da Provincia- para que as persoas interesadas poidan examinalo e presentar reclamacións, que deberán ser dirixidas ó alcalde desta corporación. No caso de non presentarse reclamacións, entenderase definitivamente aprobado. A Pobra do Caramiñal, 26 de outubro de 2018 O Alcalde José Luis Piñeiro García
31/10/2018 | Administración LocalMunicipal
Pontedeume
Delegación de funcións da Alcaldía-Presidencia. Periodo: 18.10.2018, entre as 11,00 e as 14,00 h.

Por medio de decreto número 626/2018, de 18 de outubro, resolveuse delegar a totalidade das funcións da alcaldía, segundo o seguinte: “Vista a necesidade desta Alcaldía titular de ausentarse do termo municipal na mañá de hoxe en horario de 11 a 14 horas. En virtude ao establecido no artigo 47 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF):, en estrato, o seguinte:”1. Corresponde aos Tenentes de Alcalde, en canto tales, substituír na totalidade das súas funcións e pola orde do seu nomeamento, ao Alcalde, nos casos de ausencia [.//.] “ …//. Conforme ao disposto nos artigos 47 e 44 do ROF e en virtude das atribucións que me confire o artigo 21 da Lei 7/1985 de 2 de abril reguladora das bases de réxime local, sendo competencia de Alcaldía, RESOLVO: PRIMEIRO.- Delegar a totalidade das funcións da Alcaldía no 2º Tenente de Alcalde, D. José Simoes Couceiro nos seguintes termos: Periodo: 18.10.2018, entre as 11 e as 14h., designándoo para o antedito período na condición de Alcalde en funcións. SEGUNDO.- A presente delegación surtirá efecto dende o momento da súa sinatura, sen prexuízo da súa preceptiva publicación no “Boletín Oficial da Provincia”. …//.” Documento asinado dixitalmente por D. Bernardo Fernández Piñeiro, Alcalde-Presidente, en Pontedeume a 24 de outubro de 2018.
31/10/2018 | Administración LocalMunicipal
Rianxo
Tesourería - Recadación
Padróns do servizo de axuda no fogar do mes de setembro de 2018 de prestación básica e dependencia

Anuncio de cobranza do padrón do mes de SETEMBRO de 2018 do SAF a través do programa básico e da Lei da dependencia. A Xunta de Goberno Local do 25/10/2018 aprobou os padróns fiscais correspondentes ao mes de SETEMBRO do exercicio 2018 do Servizo de Axuda no Fogar, a través da prestación básica e da Lei da dependencia. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do desposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e ejercer as accións que procedan ante a xurisdición competente. Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, de 17 de decembro, Xeral tributaria. Rianxo, 26 de outubro de 2018 O Alcalde, Asdo.: Adolfo F. Muíños Sánchez
31/10/2018 | Administración LocalMunicipal
Oleiros
Persoal
Listaxe provisional de persoas admitidas e excluídas para participar no procedemento selectivo dun/ha traballador/a social

ANUNCIO Por resolución n.º 4437/2018, do 23 de outubro, da segunda tenente de alcalde delegada de Persoal, ditada en uso das competencias atribuídas polo Decreto da alcaldía n.º 2797/2015, do 8 de xullo, aprobouse a listaxe provisional de persoas admitidas e excluídas para participar procedemento selectivo para cubrir, por persoal laboral interino/a, unha praza de traballador/a social: ADMITIDOS/AS: EXCLUÍDOS/AS: Confírese un prazo de CINCO DÍAS hábiles, a contar desde o día seguinte ao da publicación desta resolución no BOP da Coruña para os efectos de presentación de reclamacións e dos documentos requiridos. Oleiros, 25 de outubro de 2018. A segunda tenente de alcalde delegada de Persoal Piotr Marek Belliure Alberjon
31/10/2018 | Administración LocalMunicipal
Ponteceso
Secretaría
Información pública

ASUNTO: XXV CICLO DE TEATRO EXPEDIENTE: 2018/G003/000579 O Concello de Ponteceso caracterízase por ter unha longa e satisfactoria traxectoria de programación teatral que este ano desencadea no XXV aniversario do Ciclo de Teatro organizado pola Consellería de Cultura. Este evento cultural conta cunha grande tradición na nosa localidade e cunha motivadora acollida por parte do público adulto do noso termo municipal e dos concellos lindantes. Polo tanto, mantemos o obxectivo de continuar promovendo as artes escénicas e a cultura na nosa localidade. Artigo 21 da Lei 7/1985, de 2 de abril reguladora das bases do réxime local. No uso das atribucións que me outorga a lexislación do réxime local, 1.- Aprobar, coa finalidade de conmemorar o XXV aniversario do Ciclo de Teatro no Concello de Ponteceso, é interese da Concellaría de Cultura organizar un sorteo de 20 entradas (5 entradas á semana durante o mes de novembro) as seguintes bases: Primeira. A participación supón a total aceptación das bases. Segunda. Poderán participar tódalas persoas que o desexen. Terceira. Procedemento As cinco entradas semanais poderánse conseguir por dúas vías: Tres entradas sortearanse semanalmente a través do Facebook do Concello, repostando a unhas preguntas e sendo os primeiros ou primeiras en facelo. As ditas preguntas colgaranse na rede social os mércores de cada semana. As dúas restantes entradas, sortearanse in situ os sábados pola tarde nas sesións de clases abertas que haberá coas compañías que actúan nese día; trátase de asistir a ese encontro cos actores e alí faremos diante dos presentes o sorteo das dúas entradas para os asistentes. Cuarta. Prazo e lugar de recollida das entradas: As entradas sorteadas no Facebook municipal recolleranse na media hora anterior ao comezo da función teatral ensinando o DNI do gañador do sorteo; e as entradas correspondentes á asistencia ás clases abertas xa se entregan no mesmo momento do sorteo.” 2.- Publicar a presente resolución na web e facebook municipal así como no Boletín Oficial da Provincia.3.- Dar conta desta resolución ó Pleno na primeira sesión ordinaria que se celebre. Ponteceso, 29 de outubro de 2018 O alcalde Xosé Lois García Carballido
31/10/2018 | Administración LocalMunicipal
Narón
Intervención
Modificación das bases de execución do orzamento 2018

EDICTO O Concello Pleno, en sesión ordinaria celebrada o día 25 de outubro de 2018, aprobou inicialmente o expediente de modificación das Bbases de execución do orzamento do exercicio 2018: Base 45ª. Subvencións nominativas. O devandito expediente permanecerá exposto ao público, durante o prazo de quince días hábiles, contados a partir da publicación deste anuncio no Boletín Oficial da Provincia e no taboleiro de edictos do Concello, a efectos da presentación de reclamacións ante o Pleno, segundo o disposto no artigo 177.2, en relación co 169, do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. En Narón, o 26 de outubro de 2018. Asdo.: Marián Ferreiro Díaz Alcaldesa-presidenta
31/10/2018 | Administración LocalMunicipal
Narón
Secretaría
Plan normativo 2018: aprobación definitiva regulamentos e ordenanzas

O pleno municipal do Concello de Narón na sesión celebrada o día 29 de xuño de 2017 prestou aprobación ás directrices sobre a planificación, revisión e procedemento de elaboración das ordenanzas e regulamentos municipais do Concello de Narón (vid. BOP A Coruña nº 127, do 6 de xullo de 2017). Ese mesmo órgano, na sesión celebrada o 27 de outubro de 2017, aprobou o concreto contido do Plan Normativo para 2018, no que se recollían as propostas regulamentarias a aprobar neste período, resultando a alcaldía municipal competente para a súa impulsión; prevíndose a súa elevación posterior ao pleno municipal para a súa toma en consideración antes do 31 de outubro de cada ano natural, e a súa posterior publicación no portal municipal de transparencia. (I) Efectuados que o foron os devanditos trámites; (II) Evacuados, igualmente, un trámite de consulta previa e un trámite de audiencia e información pública na aplicación denominada Narón-Participa https://www.civiciti.com/es/naron/homepage(III) Aprobadas inicialmente polo Pleno municipal na sesión celebrada o 26 de xullo de 2018, as distintas normas xurídicas incluídas naquel plan normativo; (IV) Sometidas a exposición pública nos termos legalmente previstos mediante anuncio unitario publicado no Boletín Oficial da Provincia nº 158, de 21 de agosto de 2018; (V) Presentándose durante o devandito período, unha única alegación fronte á Ordenanza reguladora da xestión de biomasa e das actividades forestais no termo municipal de Narón, que foi resolta polo Pleno municipal na sesión celebrada o 25 de outubro de 2018. (VI) Entendendo, de conformidade co disposto no artigo 49 c) da lei 7/1985, de 2 de abril, definitivamente aprobadas – ao non terse producidas alegacións – as seguintes normas: Regulamento de funcionamento dos servizos da biblioteca pública municipal; Regulamento de funcionamento e réxime interior da ludoteca municipal; Ordenanza municipal do Concello de Narón sobre a protección e tenza de animais de compañía e de animais potencialmente perigosos; Ordenanza reguladora da publicidade exterior no termo municipal de Narón; e (fora do plan normativo) o Regulamento de protocolo e distincións honoríficas do Concello de Narón. A teor do previsto no artigo 70.2 da Lei 7/1985, do 2 de abril, reguladora das bases do réxime local, e artigo 196.2 do Real decreto 2568/1986, do 28 de novembro, publícanse integramente os devanditos textos normativos a través de editos individualizados, que entrarán en vigor unha vez transcorra o prazo previsto no artigo 65.2 da antedita Lei 7/1985. O presente acordo poderá impugnarse ante a xurisdición contencioso-administrativa, no prazo de dous meses contados dende o día seguinte ao da publicación deste anuncio. Narón, 26 de outubro de 2018 A Alcaldesa Marián Ferreiro Díaz
31/10/2018 | Administración LocalMunicipal
Laxe
Aprobación definitiva de expediente de modificación de créditos 15/2018

Quedando definitivamente aprobado o expediente de modificación de créditos número 15/18 na modalidade por suplemento de crédito ao vixente orzamento municipal de gastos, aprobado inicialmente polo Pleno da Corporación en sesión celebrada o día 14 de setembro de 2018, en cumprimento ao disposto no artigo 177.2 en relación co 169.3 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, faise público que dito expediente ascende á contía de cento trinta e un mil douscentos cincoenta e seis euros con trinta e tres céntimos (131.256,33 euros), e, tendo en conta a presente modificación, o resume por capítulos dos estados de ingresos e de gastos queda, neste momento, da seguinte forma: ESTADO DE INGRESOS ESTADO DE GASTOS Contra este acordo, segundo o disposto no artigo 171 do Real decreto lexislativo 2/2004, do 5 de marzo, os interesados poderán interpoñer directamente un recurso contencioso-administrativo, na forma e prazos establecidos na Lei 29/1998, do 13 de xullo, reguladora da dita xurisdición. Sen prexuízo disto, e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. O que se fai público para xeral coñecemento e efectos. Laxe, 22 de outubro de 2018. O primeiro tenente de alcalde Por Delegación por ausencia (Resolución n.º 759/2018, do 28/09/2018) Paula Concepcion Benetti Asiron
31/10/2018 | Administración LocalMunicipal
Sada
Secretaría
Correccion de erros bases reguladoras de subvencións dirixidas ás entidades deportivas para o ano 2018

Advertido erro nas Bases reguladoras de subvencións dirixidas ás entidades deportivas para o ano 2018, publicadas no BOP nº 204 de data 25/10/2018, no punto 5.2.- 3) onde se reflicte “número de licencias en activo, por categorías, durante o ano 2017”, debe dicir “número de licencias en activo, por categorías, durante o ano 2018” e no punto 5.2.-4) onde se reflicte “Calendario da competición dos equipos da entidade durante o ano 2017” debe dicir “Calendario da competición dos equipos da entidade durante o ano 2018” Sada, 30/10/18 O alcalde, Oscar Benito Portela Fernández
31/10/2018 | Administración LocalMunicipal
A Pobra do Caramiñal
Anuncio de exposición pública de crédito extraordinario nº 01/2018

O Pleno do Concello, na sesión realizada o 25 de outubro de 2018, aprobou provisionalmente o crédito extraordinario nº 01/18 por un importe de 314.398,78 euros. En cumprimento do disposto no artigo 177.2 e 169.1 do Real decreto lexislativo 2/2004, de 5 de marzo, e disposicións concordantes, exponse ó público na Secretaría do Concello durante un prazo de 15 días hábiles –que empezarán a contar dende o seguinte ó da inserción do presente edicto no Boletín Oficial da Provincia- para que as persoas interesadas poidan examinalo e presentar reclamacións, que deberán ser dirixidas ó alcalde desta corporación. No caso de non presentarse reclamacións, entenderase definitivamente aprobado. A Pobra do Caramiñal, 26 de outubro de 2018 O Alcalde José Luis Piñeiro García
31/10/2018 | Administración LocalMunicipal
Ames
Avocación de competencia para a sinatura diaria de Oficinas Xerais para o día 22 de outubro de 2018 e nova delegación

ANUNCIO Avocación de competencia para a sinatura diaria de Oficinas Xerais para o día 22 de outubro de 2018 e nova delegación Mediante resolución desta Alcaldía 2284/2018, do 22 de outubro, avocouse a competencia delegada na concelleira M.ª Isabel González Cancela por decreto da Alcaldía 909/2015, de sinatura diaria de Oficinas Xerais, única e exclusivamente para o día 22 de outubro de 2018, delegándose á súa vez a sinatura dese día na concelleira Luisa Feijóo Montero. O que se fai publico para xeral coñecemento. Ames, 22 de outubro de 2018. A primeira tenente de alcalde Alcaldesa por delegación (decreto 2223/2018) Genma Otero Uhia
31/10/2018 | Administración LocalMunicipal
Muxía
Aprobación definitiva modificación orzamentaria

O día 28 de setembro 2018, o Pleno da Corporación aprobou inicialmente o expediente de modificación de crédito “Crédito Extraordinario 2/2018”, financiado con remanente de tesourería. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial foi exposto ao público durante o prazo de 15 días hábiles dende a súa publicación no BOP nº 188 do día 2 de outubro de 2018. Durante o dito prazo non se presentaron reclamacións contra o acordo inicial, polo que de conformidade co previsto no artigo 169.4 do RDL 2/2004, publícase o resumo por capítulos aos efectos da súa aprobación definitiva e entrada en vigor: O que se publica para os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir da data da aprobación definitiva. Muxía, 26 de outubro de 2018 O alcalde Félix Porto Serante
31/10/2018 | Administración LocalMunicipal
Outes
Aprobación inicial relación postos de traballo do Concello de Outes

O Pleno da Corporación na sesión ordinaria do 25.10.2018 acordou aprobar inicialmente o Organigrama Administrativo e a Relación de Postos de Traballo do Concello de Outes. De acordo co establecido no artigo 127 do R. D. lexislativo 781/1986, polo que se aproba o texto refundido das disposicións legais vixentes en materia de réxime local, exponse ao público o citado expediente polo prazo de 20 dias hábiles a contar dende o seguinte a publicación deste anuncio. No devendito prazo os interesados poderán examinar o expediente e presentar alegacións ou reclamacións ante o Pleno da Corporación. A relación de postos de traballo considerarase definitivamente aprobada se no citado prazo non se presentasen reclamacións. Outes, vinteseis de outubro de 2018. A alcaldesa Asdo. Maria Beatriz Molinos Vidal